
ПОКАНА

ЗА ПРЕДСТАВЯНЕ НА ПРОЕКТНИ ПРЕДЛОЖЕНИЯ ПО 

ПРОЦЕДУРА НА ДИРЕКТНО ПРЕДОСТАВЯНЕ НА 

БЕЗВЪЗМЕЗДНА ФИНАНСОВА ПОМОЩ
УВАЖАЕМИ КОЛЕГИ,

С настоящото писмо каним Държавна агенция  „Национална сигурност“ (ДАНС), дирекция „Международно оперативно сътрудничество“ - МВР (ДМОС-МВР), дирекция „Вътрешна сигурност“ – МВР (ДВС-МВР),   Държавна агенция „Технически операции“ (ДАТО),  Главна дирекция „Борба с организираната престъпност“ – МВР (ГДБОП) и Института по психология на МВР, в качеството Ви на конкретни бенефициенти по Процедура № 3 „Специфична цел 1 „Подобряване и улесняване на обмена на информация между и в рамките на компетентните органи и съответните органи, служби и агенции на Съюза и, когато е приложимо, с трети държави и международни организации“, Специфична цел 2 „Подобряване и интензифициране на трансграничното сътрудничество, включително на съвместните операции между компетентните органи във връзка с тероризма и тежката и организираната престъпност с трансгранично измерение“ и Специфична цел 3 „Подкрепа за укрепването на капацитета на държавите членки за предотвратяване и борба с престъпността, тероризма и радикализацията, както и за управление на свързани със сигурността инциденти, рискове и кризи, включително чрез засилено сътрудничество между публичните органи, съответните органи, служби или агенции на Съюза, гражданското общество и частните партньори в различните държави членки“ и номер в Информационната система за управление и наблюдение на средствата от ЕФСУ (ИСУН) - BG65ISPR001-1.003 от Индикативната годишна работна програма по фонд „Вътрешна сигурност“ 2021-2027 г. (ФВС) да подадете проектни предложения по горецитираната процедура на директно предоставяне на безвъзмездна финансова помощ (БФП).

На основание чл. 25, ал. 1, т. 2 във връзка с чл. 43, ал. 1 от ЗУСЕФСУ е избрана процедура на директно предоставяне на безвъзмездна финансова помощ на ДАНС, ДМОС – МВР, ДВС – МВР, ДАТО, ГДБОП и Институт по психология на МВР, предвид че същите са посочени като конкретен бенефициент в одобрени от Комитета за наблюдение на програмата критерии за подбор по ФВС 2021-2027 г. 
Видът на процедурата е одобрен от Комитета за наблюдение, съгласно ИГРП 2026 по ФВС 2021-2027 през април 2026 г.
Допустими кандидати по процедурата, съгласно ИГРП за 2026 г. по фонд „Вътрешна сигурност“ 2021-2027 г. са ДАНС, ДМОС – МВР, ДВС – МВР, ДАТО, ГДБОП и Институт по психология на МВР.
В рамките на процедурата ще бъдат финансирани следните операции:

-
Операция 1  „ Продължаващо развитие и прилагане на система за резервационни данни на пътниците в звена за данни на пътниците (BGPIU) на национално ниво“, с конкретен бенефициент Държавна агенция „Национална сигурност“.
-
Операция 2 „Подкрепа от държавите членки по отношение на внедряване и осигуряване работата на SIENA и изискванията на ЕК за въвеждането и използването на системи за управление на случаите (Case Management System) съгласно Директива 2023/977 относно обмена на информация между правоприлагащите органи“, с конкретен бенефициент Дирекция „Международно оперативно сътрудничество“-МВР.
-
Операция 3 „Повишаване ефективността при извършване на оценка и управление на корупционния риск в МВР“, с конкретен бенефициент Дирекция „Вътрешна сигурност“-МВР
-
 Операция 4 „Укрепване на оперативния капацитет на ДАТО чрез обмяна на добри практики и опит със сродни служби на държави членки на Европейския съюз, обучения и трансгранично сътрудничество“, с конкретен бенефициент Държавна агенция „Технически операции“;
-
Операция 5 „CYBERTools – Специализирани софтуери за анализ и противодействие на киберпрестъпления“, с конкретен бенефициент Главна дирекция „Борба с организираната престъпност“-МВР
;-
Операция 6 „Повишаване на информираността за борба с киберпрестъпления и разпространение на наркотици“, с конкретен бенефициент  Главна дирекция „Борба с организираната престъпност“-МВР.
-
 Операция 7 „Повишаване на националната сигурност чрез обществена  осведоменост“, с конкретен бенефициент Държавна агенция „Национална сигурност“.
-
Операция 8 „Smart  and Secure Selection – сигурност, превенция на престъпността и корупцията чрез високотехнологична процедура за психологически  подбор в МВР, с конкретен бенефициент Институт по психология на МВР;
-
 Операция 9  „Специфично действие: ISF/2026 /SA/1.1.2/011 Осъвременяване и развитие на използваната към момента система за управление на случаи в ДМОС чрез адаптиране на интегрираната SIENA в нея със съпътстващите процеси във връзка с прилагането на Директива (ЕС) 2023/977“, с конкретен бенефициент Дирекция „Международно оперативно сътрудничество“-МВР.
Общият размер на безвъзмездната финансова помощ по операциите е 6 195 324.60 евро.

Конкретните бенефициенти следва да реализират разходите за изпълнение на операциите по проектите от 01.01.2021 г. до 31.12.2029 г.
Всеки кандидат може да подаде само едно проектно предложение по конкретната операция.
Индикативните срокове за провеждане на процедурата са както следва:

Крайният срок за подаване на проектните предложения е 11.09.2026 г. 17:30 часа.

Индикативният срок за стартиране на процедурата по оценка на постъпилите проектни предложения е 14.09.2026 г. 

Индикативният срок за приключване на процедурата по оценка на проектните предложения е 13.11.2026 г.

Индикативният срок за сключване/издаване на административен договор/заповед за предоставяне на безвъзмездна финансова помощ е 14.12.2026 г.
Подаването на проектни предложения по гореописаната процедура за предоставяне на БФП се извършва чрез попълване и подаване на уеб базиран формуляр за кандидатстване с използването на квалифициран електронен подпис като се използва Информационна система за управление и наблюдение на средствата от Европейските фондове при споделено управление (ИСУН) – https://eumis2020.government.bg. 
В ИСУН е публикувано Общо Ръководство за потребителя за модул „Е-кандидатстване“.

